7UP เล็งแตกพาร์เหลือ 0.50 บ. ล้างขาดทุนสะสม 1.16 พันล้าน!
7UP เล็งแตกพาร์เหลือ 0.50 บ. ล้างขาดทุนสะสม 1.16 พันล้าน!
7UP เล็งแตกพาร์เหลือ 0.50 บ. ล้างขาดทุนสะสม 1.16 พันล้าน!
28 พ.ค. 2563

บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ระบุว่า ที่ประชุมคณะกรรมการบริษัทมีมติให้เสนอต่อที่ประชุมวิสามัญผู้ถือหุ้น ครั้งที่ 1/2563 เพื่อพิจารณาอนุมัติการลดทุนจดทะเบียนของบริษัท จำนวน 2,142,758,861 บาท จากทุนจดทะเบียนเดิมจำนวน 4,285,517,722 บาท เป็นทุนจดทะเบียนใหม่ จำนวน 2,142,758,861 บาท และลดทุนชำระแล้วของบริษัทฯ จำนวน 1,514,799,051 บาท จากทุนชำระแล้วเดิมจำนวน 3,029,598,102 บาท เป็นทุนชำระแล้วใหม่ จำนวน 1,514,799,051 บาท
โดยการลดมูลค่าที่ตราไว้ของหุ้น (Par Value) จากหุ้นละ 1.00 บาท เป็นหุ้นละ 0.50 บาท โดยการลดทุนจดทะเบียนและทุนชำระแล้วดังกล่าวจะไม่ส่งผลกระทบต่อ จำนวนหุ้นของบริษัทฯ แต่อย่างใด โดยมีจำนวนหุ้นคงเดิมเท่ากับ 4,285,517,722 หุ้น
ทั้งนี้การลดทุนชำระแล้วจำนวน 1,514,799,051 บาท อันเป็นผลจากการลดมูลค่าหุ้นที่ตราไว้ดังกล่าว บริษัทฯ จะดำเนินการหักลบกับส่วนต่ำกว่ามูลค่าหุ้นจำนวน (358,566,093) บาท และชดเชยผลขาดทุนสะสมบางส่วนจำนวน 1,156,232,958 บาท
โดยเมื่อมีการชดเชยผลขาดทุนสะสมบางส่วนแล้ว บริษัทฯ จะมีผลขาดทุนสะสมเหลือ จำนวน (55,872,728) บาท ตามงบการเงินเฉพาะกิจการของบริษัทฯ สิ้นสุด ณ วันที่ 31 มีนาคม 2563 ซึ่งจะทำให้บริษัทฯ มีโอกาสจ่ายเงินปันผลได้เมื่อมีกำไรสุทธิและกระแสเงินสดเพียงพออันจะเป็นประโยชน์ต่อผู้ถือหุ้น ทั้งนี้การลดทุนจดทะเบียนและทุนชำระแล้วดังกล่าว จะไม่ส่งผลกระทบต่อจำนวนหุ้นของบริษัทฯ แต่อย่างใด เนื่องจากเป็นเพียงการหักลบตัวเลขทางบัญชีเท่านั้นตามข้อมูลส่วนของผู้ถือหุ้น ดังนี้

ทั้งนี้บริษัทฯ จะต้องได้รับมติอนุมัติจากที่ประชุมผู้ถือหุ้นด้วย คะแนนเสียงไม่น้อยกว่า 3 ใน 4 ของจํานวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนนมติให้เรียกประชุมวิสามัญผู้ถือหุ้น ครั้งที่ 1/2563 ในวันพุธที่ 15 กรกฎาคม 2563